nahid-hub/BLUGE-bengali-wikipedia-section-title-prediction huggingface dataset:
চায়না পারমাণবিক অস্ত্র নিরোধী চুক্তি দ্বারা স্বীকৃত পাচঁটি পারমাণবিক অস্ত্রধারী দেশের মধ্যে একটি যা চায়না ১৯৯২ সালে অনুমোদন পায়।চায়না একমাত্র পারমাণবিক অস্ত্রধারী দেশ যা পারমাণবিক অস্ত্রহীন দেশদেরকে শর্তহীন নিরাপত্তার নিশ্চয়তা দেয় :

" চায়না কখনই পারমাণবিক অস্ত্রহীন দেশ বা পারমাণবিক অস্ত্রমুক্ত অঞ্চলের বিরুদ্ধে  কোন পরিস্হিতিতেই বা কোন অবস্থাতেই পারমাণবিক অস্ত্র ব্যবহার বা হুমকি প্রদানের উদ্দেশ্যে ব্যবহার করবে না"

চায়নার সর্বজনীন নীতি সব সময়ই "প্রথমে ব্যবহার নয়" নীতি অনুসরণ করার পাশাপাশি প্রতিপক্ষ দেশগুলোর জন্য প্রতিবন্ধক এবং পাল্টা আক্রমণে সম্ভাব্য বাহিনী তৈরী রাখে।

২০০৫ সালে, চায়নার পররাষ্ট্রমন্ত্রী একটি সাদা কাগজ প্রকাশ করে যেখানে উল্লেখ করা হয় চায়নার সরকার "কোন সময়েই বা কোন অবস্থাতেই প্রথমে পারমাণবিক অস্ত্র ব্যবহার করবে না"। এর পাশাপাশি আরো উল্লেখ করা হয় যে," প্রথমে ব্যবহার নয়" নীতি ভবিষ্যতে সর্বদাই অপরিবর্তিত থাকবে এবং চায়না পারমাণবিক অস্ত্রহীন দেশ বা পারমাণবিক অস্ত্রমুক্ত অঞ্চলের বিরুদ্ধে  পারমাণবিক অস্ত্র ব্যবহার বা হুমকি প্রদানের উদ্দেশ্যে ব্যবহার করবে না।

চায়না সাধারণত টরপেডো তাদের পারমাণবিক উৎক্ষেপণ অঞ্চল থেকে পৃথক করে রাখে যদি না  হুমকির মাত্রা অতিরিক্ত না হয়।

চায়না সিদ্ধান্ত নেয় যে, তারা জাতিসংঘের পারমাণবিক অস্ত্ররোধী চুক্তিতে স্বাক্ষর করবে না,এটি পারমাণবিক অস্ত্র সম্পূর্ণভাবে নির্মূল করার জন্য একটি বাধ্যবাধকতামূলক চুক্তি যা ১২০ টিরও বেশি সংখ্যক দেশ দ্বারা সাক্ষরিত।

সঠিক অনুচ্ছেদ শিরোনাম কোনটি?
titleA. আন্তঃমহাদেশীয় ক্ষেপণাস্ত্র
titleB. পারমাণবিক নীতি
titleC. সিজে-১০
titleD. হ্ংনিয়াও ক্ষেপণাস্ত্র পরিবার
উত্তর: titleB
ঘনীভবন তার বায়বীয় শক্তির মধ্যে বৃষ্টির ফোটা বা মেঘের মধ্যে তুষারের গঠন করে। বায়বীয় পর্যায়ে এবং তরল বা কঠিন পৃষ্ঠের সংস্পর্শে এই প্রজাতির পারমাণবিক/আণবিকগুচ্ছ গঠনের মাধ্যমে সূচনা করা হয়। মেঘের মধ্যে এটিকে জল-নিউক্লিয়েটিং প্রোটিন দিয়ে অনুঘটক করা যায়। এটি বায়ুমণ্ডলীয় জীবাণু দ্বারা তৈরি। এই জীবাণু বায়বীয় বা তরল জলের অণুকে আবদ্ধ করতে সক্ষম। 


সঠিক অনুচ্ছেদ শিরোনাম কোনটি?
titleA. সর্বাধিক সাধারণ পরিস্থিতি
titleB. ভবন নির্মাণে ঘনত্ব
titleC. দীক্ষা
titleD. ঘনত্ব কীভাবে পরিমাপ করা হয়
উত্তর: titleC
বিভিন্ন ধরনের ক্যান্ডি বা মিষ্টিতে লিকুইরিস ব্যবহার করে ব্যতিক্রম স্বাদ প্রদান করা হয়। বেশিরভাগ ক্যান্ডিতে অ্যানিসিড তেল দ্বারা স্বাদ জোরদার করা হয় তাই যষ্টিমধুর উপাদান কম থাকে। লিকুইরিস কনফেকশনগুলি প্রাথমিকভাবে ইউরোপের গ্রাহকরা কিনে থাকে, তবে অস্ট্রেলিয়া এবং নিউজিল্যান্ডের মতো অন্যান্য দেশেও এটি জনপ্রিয়। 
সঠিক অনুচ্ছেদ শিরোনাম কোনটি?
titleA. রসায়ন
titleB. চাষাবাদ এবং ব্যবহার
titleC. খাদ্য এবং মিষ্টান্ন
titleD. গবেষণা
উত্তর: titleC
ভারতচন্দ্র অষ্টাদশ শতাব্দীর বাংলার বর্ধমান জেলার ভুরসুট পরগণার পান্ডুয়া গ্রামে ১৭১২ খ্রিষ্টাব্দে জমিদার নরেন্দ্রনারায়ণ রায়ের ঔরসে ভবানী দেবীর গর্ভে চতুর্থ তথা কনিষ্ঠ সন্তান রূপে জন্মগ্রহণ করেন। জমির অধিকার সংক্রান্ত বিবাদ সূত্রে নরেন্দ্রনারায়ণ বর্ধমানের রাজা কীর্তিচন্দ্র রায়ের জননীকে কটূক্তি করায় রাজাজ্ঞায় বর্ধমানের সেনাপতি নরেন্দ্রনারায়ণের জমিদারি গ্রাস করে নিলে বাস্তুচ্যূত জমিদার নরেন্দ্রনারায়ণ পালিয়ে যান এবং ভারতচন্দ্র মণ্ডলঘাট পরগনার নওয়াপাড়া গ্রামে মামার বাড়িতে চলে আসেন।

সঠিক অনুচ্ছেদ শিরোনাম কোনটি?
titleA. কারাবাস ও পলায়ন
titleB. জন্ম ও শৈশব
titleC. পুরীধামে বসবাস
titleD. কৃষ্ণচন্দ্রের আশ্রয়
উত্তর: titleB
সোনা এবং মণিমাণিক্যের পাচার একটি অবিরল ঘটনা। বিশেষ করে মধ্য প্রাচ্য থেকে বাংলাদেশে সোনার বিস্কুট আনয়ন করা হয়। প্রধানত বিমানযাত্রীরাই স্বর্ণ পাচারে জড়িত। ঢাকা বিমান বন্দরে মাঝে মাঝে স্বর্ণের বড় বড় চোরাচালান ধরা পড়ে। অনেক নেপালী নাগরিক এই সোনা চোরাচালানে জড়িত। আবার বিমান কর্মীরাও সংশ্লিষ্ট থাকে এমন খবর পত্র-পত্রিকায় পাওয়া যায়। বৈধ পথে কিংবা শুল্ক ঘাঁটির মাধ্যমে ঘোষণা না-দিয়ে স্বর্ণ আনয়নের প্রচেষ্টাকে অবৈধ আমদানীর পরিবর্তে চোরাচালান হিসেবে গণ্য করা হয়। শুল্ক আইনে এমত পৃথক প্রবিধান রয়েছে।

বাংলাদেশ ভারতে সোনা চোরাচালনের অন্যতম রুট। বাংলাদেশে যে সব চোরাচালানের সোনা ধরা পড়ে তার অধিকাংশ স্থরপথে ভারতে পাচারের জন্য বিদেশ থেকে বিমান পথে বাংলাদেশে আসে।
সঠিক অনুচ্ছেদ শিরোনাম কোনটি?
titleA. আইনি সংজ্ঞা
titleB. নিষিদ্ধ পণ্য
titleC. সোনা, মণিমাণিক্য
titleD. অস্ত্রশস্ত্র
উত্তর: titleC
বঙ্গবন্ধু হত্যার দীর্ঘ ২১ বছর পর ১৯৯৬ সালে মামলার বিচার কার্যক্রম শুরু হয়। বঙ্গবন্ধুর খুনিদের বিচার শুরু হলে আত্মগোপনে চলে যান মাজেদ।

১৯৯৮ সালের ৮ নভেম্বর ঢাকা দায়রা আদালত ১৪ জন আসামিকে মৃত্যুদণ্ড দেয়। দণ্ডপ্রাপ্তরা বাংলাদেশ হাইকোর্টে আপিল করেন। ২০০০ সালের ১৪ ডিসেম্বর হাইকোর্ট এক বিভক্তিমূলক রায় দেয়, রায়ে একজন বিচারপতি সকলের মৃত্যুদণ্ডের কথা বলেন এবং অন্য বিচারক ১০ জন আসামির মৃত্যুদণ্ডের কথা বলেন। তৃতীয় বিচারপতি কেবল অভিযুক্ত ১২ জনের সাজার কথা বলেন।

২০০৯ সালের ১৯ নভেম্বর, বাংলাদেশ সুপ্রিম কোর্ট অভিযুক্ত ১২ জনের মৃত্যুদণ্ডের বিষয়টি নিশ্চিত করে রায় দেয়। দণ্ডপ্রাপ্তদের মধ্যে পাঁচজনকে ২৭ জানুয়ারী ২০১০ সালে ফাঁসি দেওয়া হয়েছিল। তারা হলেন এ কে এম মহিউদ্দিন আহমেদ, বজলুল হুদা, মহিউদ্দিন আহমেদ, সৈয়দ ফারুক রহমান, এবং সুলতান শাহরিয়ার রশিদ খান। অপর এক আসামি, আবদুল আজিজ পাশা জিম্বাবুয়েতে মারা যান। পলাতক আসামিরা ছিলেন- আব্দুল মাজেদ, খন্দকার আবদুর রশিদ, এস এইচ এম বি নূর চৌধুরী, রিসালদার মোসলেহউদ্দিন খান, রাশেদ চৌধুরী, এবং শরিফুল হক ডালিম।

২০১৫ সালে, বাংলাদেশ সরকার বাংলাদেশে মাজেদের সম্পত্তি বাজেয়াপ্ত করে, যার মধ্যে ছিল ভোলা জেলার বোরহানউদ্দিন পৌরসভায় ১.৩৩ একর জায়গা।

২০২০ সালের ১৬ মার্চ আব্দুল মাজেদ ঢাকায় ফিরে আসেন। ৭ এপ্রিল ঢাকা মহানগর পুলিশের কাউন্টার টেররিজম অ্যান্ড ট্রান্সন্যাশনাল ক্রাইম ইউনিট তাঁকে মিরপুরে গ্রেপ্তার করে। পরে ঢাকার একটি আদালত তাকে কেরানীগঞ্জের ঢাকা কেন্দ্রীয় কারাগারে প্রেরণ করে। তিনি জানান গ্রেপ্তার এড়ানোর জন্য তিনি ২২-২৩ বছর কলকাতায় আত্মগোপনে ছিলেন। ২০২০ সালের ১২ এপ্রিল রাত ১২ টা ১মিনিটে তার মৃৃত্যুদন্ড কার্যকর করা হয়।

সঠিক অনুচ্ছেদ শিরোনাম কোনটি?
titleA. কর্মজীবন
titleB. বিচারকার্য
titleC. মৃত্যুদণ্ড প্রদান
titleD. বঙ্গবন্ধু হত্যার বিচার
উত্তর: titleD
দ্বাদশতম শতাব্দীর কোবায়েরের আর্মেনীয় মন্দিরে তুমানহানের উত্তর সীমান্তে অবস্থিত। নবম, ত্রয়োদশ ও অষ্টাদশ শতাব্দীর দিকে শহরে অনেকগুলি খচ্চকার (ক্রস পাথর) পাওয়া যায়। চতুর্দশ শতাব্দীতে আভানাকার নামে পরিচিত একটি ধ্বংসপ্রাপ্ত দুর্গ শহরটির দক্ষিণের উপকূলে পাওয়া যায়।

বর্তমানে, কেন্দ্রীয় চত্বর একটি সাংস্কৃতিক প্রাসাদ, একটি পাবলিক লাইব্রেরি, একটি নৃতাত্ত্বিক যাদুঘর এবং একটি আর্ট একাডেমী দ্বারা আপনি তুমানহান পরিবেশিত হয়। কবি হোভেনস তুমানহানের মূর্তিটি শহরের উত্তর-পশ্চিম প্রবেশপথে পাওয়া যায়।

শহরটি দুইটি পাবলিক স্কুল এবং প্রাক-স্কুল কিণ্ডারগার্টেন আছে।

সঠিক অনুচ্ছেদ শিরোনাম কোনটি?
titleA. সংস্কৃতি
titleB. জনসংখ্যার উপাত্ত
titleC. পরিবহন
titleD. ইতিহাস
উত্তর: titleA
২০১২ খ্রীস্টাব্দের ২১ মে তারিখে 'অর্পিত সম্পত্তি প্রত্যর্পণ (সংশোধন) আইন, ২০১১ বাংলাদেশের জাতীয় সংসদে গৃহীত হয়। এই আইনের ১৩ ধারার ভাষ্য এই যে, "অর্পিত সম্পত্তি প্রত্যর্পণ (সংশোধন) আইন, ২০১১ কার্যকর হইবার ৩০০ (তিনশত)] দিনের মধ্যে সরকার এই ধারার বিধান অনুযায়ী ‘ক’ ও ‘খ’ তফসিলে বর্ণিত অর্পিত সম্পত্তির মৌজা ভিত্তিক উপজেলা বা থানা বা] জেলাওয়ারী তালিকা প্রস্ত্তত করিয়া সরকারি গেজেটে প্রজ্ঞাপন দ্বারা প্রকাশ করিবে।"
সঠিক অনুচ্ছেদ শিরোনাম কোনটি?
titleA. অর্পিত সম্পত্তি প্রত্যর্পন (সংশোধন) আইন, ২০১১
titleB. অর্পিত সম্পত্তি প্রত্যর্পণ আইন (সংশোধন), ২০১২
titleC. অর্পিত সম্পত্তি অবমুক্তি বিধিমালা ২০১২
titleD. অর্পিত সম্পত্তি প্রত্যর্পণ আইন (২য় সংশোধন) ২০১৩
উত্তর: titleB
কাজী নজরুল ইসলাম বিমানবন্দর হল অণ্ডাল শহরের মূল বিমানবন্দর, যা দুর্গাপুর বিমানবন্দর নামেও পরিচিত। এই বিমানবন্দরটি শহরের উত্তর দিকে অবস্থিত। ২৪ এপ্রিল ২০১৫ তারিখে এয়ারলাইন্সের নিয়ন্ত্রক ডিজিসিএ থেকে বিমানবন্দরটি চূড়ান্ত কার্যকরী অনুমোদন পায়। ১০ ই জুন ২০১৫ তারিখে, প্রধানমন্ত্রী নরেন্দ্র মোদি বিমানবন্দর থেকে তাদের বাণিজ্যিক সেবা শুরু করার আগেই ভারতীয় বিমান বাহিনী বোয়িং ৭৩৭ ভিআইপি বিমানের উপর দিল্লিতে পৌঁছানোর পর নতুন বিমানবন্দরটি ব্যবহার করার জন্য প্রথম যাত্রী হন। ১৮ মে ২০১৫ তারিখে নির্ধারিত বাণিজ্যিক কার্যক্রম শুরু হয়। বর্তমান সময়ে (২০২০-এর ৫ জানুয়ারী পর্যন্ত) বিমানবন্দরটি থেকে এয়ার ইন্ডিয়া সপ্তাহে চারদিন দিল্লি ও হায়দ্রাবাদ শহরকে সংযোগকারী উড়ান পরিচালনা করে এবং স্পাইসজেট প্রতিদিন মুম্বাই ও চেন্নাই শহরকে সংযোগকারী উড়ান পরিচালনা করে। ২০১৯ সালের জানুয়ারী থেকে নভেম্বের মাসের মধ্যে বিমানবন্দরটি দিয়ে ১ লাখের বেশি যাত্রী চলাচল করেছেন।

সঠিক অনুচ্ছেদ শিরোনাম কোনটি?
titleA. রেল
titleB. বিমান
titleC. সড়ক
titleD. শিক্ষা
উত্তর: titleB
বাংলাদেশে, "বিশেষ বিবাহ আইন, ১৮৭২" অনুযায়ী বিশেষ বিবাহ অনুষ্ঠিত হয়ে থাকে। যেসকল ব্যক্তি মুসলিম, হিন্দু, খ্রিষ্টান, ইহুদি, পার্সি, বৌদ্ধ, শিখ বা জৈন ধর্ম গ্রহণ করেননি, তাদের মধ্যে এই বিয়ে হতে পারে। এছাড়া যেসকল ব্যক্তি হিন্দু, বৌদ্ধ, শিখ বা জৈন ধর্ম গ্রহণ করেছেন, এই আইনের মাধ্যমে তাদের জন্য বিয়ের বিকল্প একটি ধরন নির্ধারণ করা হয়েছে। এছাড়াও যেসকল বিয়ের বৈধতা সম্পর্কে সন্দেহের অবকাশ রয়েছে, সেসব সুনির্দিষ্ট বিয়ের বৈধতাও নিশ্চিত করা যায় এই আইন দ্বারা। বাংলাদেশে প্রচলিত মুসলিম আইনে বিয়ের একপক্ষ মুসলমান হলে, অপরপক্ষ যদি মুসলমান হতে রাজি হয়, তাহলে তা বৈধ বিয়ে; কিন্তু অপরপক্ষ মুসলমান হেত অস্বীকৃত হলে তা "অনিয়মিত বিয়ে"। খ্রিস্টান আইনেও একই বিধান রাখা হয়েছে। এসকল বিয়েকে বৈধতা দেয়া হয় বিশেষ বিবাহ আইন অনুসারে, তবে এই আইন অনুসারে উভয় পক্ষকেই স্বীয় ধর্ম ত্যাগ করতে হয় এবং তা বাধ্যতামূলক। এক্ষেত্রে এই আইনের অধীনে বিয়ে হলে ["জাতিগত অসামর্থ্যতা দূরীকরণ আইন, ১৮৫০" অনুসারে] হিন্দু, বৌদ্ধ, শিখ ও জৈন ধর্মে বিশ্বাসী কোনো পরিবারের উক্ত সদস্য স্বীয় পরিবার থেকে বিচ্ছিন্ন বলে গণ্য হবেন।

সঠিক অনুচ্ছেদ শিরোনাম কোনটি?
titleA. ম্রো
titleB. বিশেষ বিবাহ আইন
titleC. জনপ্রিয় মাধ্যমে বাংলাদেশের বিয়ে
titleD. ভূষণ
উত্তর: titleB
১৮৮৭ সালের ১ জুলাই টাঙ্গাইল পৌরসভা স্থাপিত হয়। প্রতিষ্ঠাকালীন সময় পৌরসভার ওয়ার্ড সংখ্যা ছিল ৫ টি। 
পরবর্তীতে ১নং সেন্টাল, ২নং বেতকা, ৩নং দিঘুলিয়া ও ৪নং সন্তোষ হিসাবে ৪টি ওয়ার্ড পুনর্গঠিত হয়। ১৯৮৮ খ্রিষ্টাব্দে সেন্ট্রাল, বেতকা, দিঘুলিয়া, সন্তোষ ও জেলা সদর এই ৫টি ওয়ার্ডের সমন্বয়ে এবং তারপর ৬নং ওয়ার্ড হিসাবে কাজিপুরকে অন্তর্ভূক্ত করে ৬টি ওয়ার্ডে বিভক্ত করা হয়। পুনরায় ৬টি থেকে ৫টি অতপর পুনরায় ৫টি থেকে ৬টি ওয়ার্ডে বিভক্ত করা হয় এবং ১৯৯৯ খ্রিষ্টাব্দে ১৮ টি ওয়ার্ড নিয়ে টাঙ্গাইল পৌরসভা পুনঃগঠিত হয়।

পৌরসভা স্থাপিত হওয়ার পর ১৮৮৭ খ্রিষ্টাব্দের নভেম্বর মাসে প্রথম নির্বাচন অনু্ষ্ঠিত হয়। এই নির্বাচনে ৪টি ওয়ার্ডে ৮জন জনগনের সরাসরি ভোটে কমিশনার নির্বাচিত হন। ৫নং ওয়ার্ডের জন্য ২ জন সহ মোট ৭ জনকে কমিশনার হিসাবে সরকার মনোনয়ন প্রদান করেন। একই সাথে বাংলার লেঃ গভর্নর কোলম্যাল ম্যাকুলে তৎকালীন টাঙ্গাইলের মহকুমা প্রশাসক শশী শেখর দত্তকে টাঙ্গাইল পৌরসভার প্রশাসক নিয়োগ করেন। এই পৌরসভায় ছিল না কোন পাকা রাস্তা ঘাট, ছিল না রাস্তা আলোকিত করার ব্যবস্থা এবং বিশুদ্ধ পানি সরবারাহ ব্যবস্থা। স্থানীয় জমিদারগণের অর্থানুকুল্যে এবং জেলা বোর্ড কর্তৃক স্থাপিত পুকুর, ইন্দারা এবং অবস্থাপন্ন দানশীল ব্যক্তির প্রতিষ্ঠিত কুয়া/ইন্দারার পানির উপর নির্ভর করতে হতো পৌর নাগরিকদের। বিংশ শতাব্দীর প্রথম ভাগে কেরোসিন বাতি (হ্যারিকেন) দ্বারা প্রথম রাস্তা আলোকিত করার ব্যবস্থা করে পৌরসভা।

বিভিন্ন জনবহুল স্থান স্থাপন করে হস্তচালিত নলকুপ। সে সময় শহরের ‍যানবাহন বলতে ছিলো টমটম আর গরুরগাড়ী। চাড়াবাড়ী থেকে জলপথে কলকাতা এবং ময়মনসিংহ হয়ে ঢাকা যাতায়াত করতে হতো। ক্রমে বিকশিত হতে থাকে উন্নয়নমুলক কর্মকান্ড। ত্রিশ দশকের গোড়ার ‍দিকে বিদ্যুত সরবরাহ শুরু হয়। চল্লিশ দশকে শহরের যানবাহন হিসাবে অন্তর্ভুক্ত হয় রিক্সা।

পঞ্চাশ এবং ষাট দশকের গোড়ার দিকে বেশ কিছু রাস্তা ঘাট পাকাকরণ সহ তৈরী হয় ব্রীজ, কালভার্ট। এসময় ঢাকার সাথে টাঙ্গাইলের সড়ক যোগাযোগ শুরু হয়। ষাট এর দশকেই পাইপ লাইনের মাধ্যমে সরবরাহ শুরু হয় পানীয় জলের।

এরই ধারাবাহিকতায় ১৯৮৫ খ্রিষ্টাব্দে টাঙ্গাইল পৌরসভা ‘গ’ থেকে ‘খ’ এবং ১৯৮৯ খ্রীঃ ‘খ’ থেকে ‘ক’ শ্রেণীতে উন্নতি লাভ করে। ৯০ দশকে এশীয় উন্নয়ন ব্যাংক ও বাংলাদেশ সরকারের অর্থায়নে পানি সরবরাহ ও স্যানিটেশন প্রকল্প এবং মাঝারি শহর অবকাঠামো উন্নয়ন প্রকল্পের মাধ্যমে বেশ কিছু রাস্তা, ড্রেন, ব্রীজ/কালভার্ট, মার্কেট, বাসটার্মিনাল সহ অবকাঠামোগত উন্নয়ন ও পানি সরবরাহ উন্নয়ন সাধিত হয়। একবিংশ শতাব্দীর শুরুর দিকে পৌর পরিষদ কর্তৃক কিছু ব্যতিক্রমী কর্মকান্ড গৃহীত হয় যা শহরের যানজট নিরসন, মশক নিধন উত্যাদি ক্ষেত্রে বিশেষ ভূমিকা রাখতে সমর্থ হয়েছে।

সঠিক অনুচ্ছেদ শিরোনাম কোনটি?
titleA. প্রশাসনিক এলাকা
titleB. নামকরণ
titleC. পৌরসভার ইতিহাস
titleD. গণমাধ্যম
উত্তর: titleC
মূল ক্যাম্পাসে রয়েছে চারতলা বিশিষ্ট একটি ভবন, অফিস, লাইব্রেরী, আধুনিক যন্ত্রপাতি সমৃদ্ধ তিনটি বড় ওয়ার্কশপ ভবন, জিমনেশিয়াম ও ল্যবরেটরী এবং একটি ৫০০ জন ধারণ ক্ষমতা সম্পন্ন অডিটোরিয়াম। মূল ভবনের দক্ষিণ পাশে রয়েছে মসজিদ ও শহীদ মিনার। উত্তর পাশে সোনালি ব্যাংক ঢাকা পলিটেকনিক শাখা, পুর্বে পোষ্ট আফিস আছে। ঢাকা পলিটেকনিক ফিল্ড ক্যাম্পাস হতে একটু দুরে অবস্থিত।

সঠিক অনুচ্ছেদ শিরোনাম কোনটি?
titleA. ক্যাম্পাস
titleB. ছাত্রাবাস
titleC. প্রযুক্তি
titleD. ইতিহাস
উত্তর: titleA
বিদ্যালয় জীবন শেষ করার পর জ্যাক ক্রফোর্ড ১৯০৫-০৬ মৌসুমে প্রথমবারের মতো এমসিসি দলের সদস্যরূপে দক্ষিণ আফ্রিকা গমন করেন। দলটি পূর্বেকার সফরকারী ইংরেজ দলের ন্যায় শক্তিধর ছিল না। ক্রিকেটবোদ্ধারা দলের শক্তিমান মাঝারিসারির কাউন্টি দলের সাথে তুলনা করেন। এছাড়াও, ইংল্যান্ড ও দক্ষিণ আফ্রিকার গণমাধ্যমে শক্তিধর খেলোয়াড়দের অবজ্ঞা করার বিষয়েও এমসিসি সমালোচিত হয়। দলের সর্বকনিষ্ঠ সদস্য হিসেবে জ্যাক ক্রফোর্ডকে চিরাচরিত দায়িত্ব সংবাদ প্রতিবেদন লেখার দায়িত্বভার অর্পণ করা হয় ও নিজদেশে এ সফরকালে নিয়মিতভাবে প্রেরণ করতেন। দলটি ওয়েস্টার্ন কেপের ওরচেস্টারে খেলাকালীন স্থানীয় গণমাধ্যমে ক্রফোর্ডের দক্ষিণ আফ্রিকায় অবস্থানের পরিকল্পনার বিষয়ে প্রতিবেদন প্রকাশ করে। ১৯০৬ সালের উইজডেন সংস্করণেও একই কথা তুলে ধরা হয়েছিল। ১৯০৫ সালে তার সফলতার বিষয়ে মন্তব্য করা হয় যে, তিনি কতদিন খেলায় অংশ নিবেন তা অনিশ্চিত। এছাড়াও, যদি তিনি টেস্ট ক্রিকেটে অংশ নেন, তাহলে ইংল্যান্ড না-কি দক্ষিণ আফ্রিকার পক্ষে খেলবেন তা নিয়েও প্রশ্ন উত্থাপিত হয়। ক্রিকেট ঐতিহাসিক নাইজেল হার্ট উইজডেনে দক্ষিণ আফ্রিকার বিষয়ে উল্লেখের বিষয়ে আপত্তি তোলেন। পাঁচ বছর পূর্বে তার কাকা দক্ষিণ আফ্রিকা ছেড়ে চলে যাবার সাথে যোগসূত্র রয়েছে বলে দাবী করেন।

এ সফরের সবগুলো প্রথম-শ্রেণীর খেলায় অংশ নিয়ে জ্যাক ক্রফোর্ড ৩১.২৩ গড়ে ৫৩১ রান তুলেন। ব্যাটিং গড়ে তৃতীয় স্থান দখল করেন তিনি। বল হাতে ১৮.৪৪ গড়ে ৩৪ উইকেট পান। এরফলে, নিয়মিত বোলারদের মধ্যে পঞ্চম স্থানে চলে আসেন। সফরের শুরুরদিকের খেলাগুলো থেকে দুইবার ইনিংসে পাঁচ-উইকেট পেয়েছিলেন ও ৯৮ রান তুলেন।

সঠিক অনুচ্ছেদ শিরোনাম কোনটি?
titleA. অস্ট্রেলিয়া গমন, ১৯০৭-০৮
titleB. বিশ্বযুদ্ধে অংশগ্রহণ
titleC. সারে দলে সাফল্য
titleD. আন্তর্জাতিক ক্রিকেট
উত্তর: titleD
একদিন মূসা(আঃ) যখন নগরীতে প্রবেশ করলো, সম্ভবতঃ তা ছিল মধ্যাহ্ন কাল, যখন মিশরের ব্যবসা বাণিজ্য কিছুক্ষণের জন্য বন্ধ থাকে। অথবা সময় কালটি ছিল রাত্রিকাল - যখন শহরের আধিবাসীরা সুপ্তির কোলে আশ্রয় গ্রহণ করে। সূরা আল কাসাসের ১৮ নম্বর আয়াতের বর্ণনা অনুসারে শেষের বর্ণনাটিই অধিক প্রযোজ্য মনে হয়। নগরীতে প্রবেশ করে তিনি দুই ব্যক্তিকে লড়াই করতে দেখলেন। এদের একজন ছিল তাঁর নিজ (ইহুদি) দলের এবং অন্য জন তাঁর শত্রু (মিশরবাসী) দলের। মূসার (আঃ) উদ্দেশ্য ছিল মিশরবাসীকে আঘাত করে ইহুদীকে মুক্ত করার। কিন্তু ঘটনা চক্রে মিশরবাসীটি মূসার এক ঘুষিতেই মৃত্যুবরণ করে। তিনি এতে দুঃখিত ও অনুতপ্ত হয়ে পড়েন এবং আল্লাহ্‌র নিকট ক্ষমা প্রার্থনা করেন এবং আল্লাহ তাকে ক্ষমা করলেন। তিনি প্রতিজ্ঞা করেন যে, তিনি ভবিষ্যতে কখনও অপরাধীদের সাহায্য করবেন না। পরের দিন মূসা (আঃ) যখন ভীত-শঙ্কিত অবস্থায় সে নগরীতে প্রবেশ করেন। সূরা আল কাসাসের ১৮ নম্বর আয়াতে উল্লেখ করেনঃ তিনি দেখতে পারলেন যে, গতকাল যে ব্যক্তি তাঁর সাহায্য চেয়েছিল, সে চিৎকার করে তাঁর সাহায্য প্রার্থনা করছে। কিন্তু মূসা(আঃ) তাকে সাহায্যের জন্য আগ্রহ বোধ করলেন না কারণ তিনি আল্লাহ্‌র নিকট প্রতিজ্ঞা করেছিলেন যে, তিনি ভবিষ্যতে কখনও অপরাধীদের সাহায্য করবেন না। মূসা(আঃ) অত্যন্ত ক্রুদ্ধ বোধ করেন। তিনি আবার ধারণা করলেন যে মিশরবাসীটিই অন্যায়ভাবে ইহুদিটিকে মারধর করছে, তিনি ব্যাপারটিতে হস্তক্ষেপ করতে পুণরায় মনস্ত করলেন। "উভয়ের শত্রু" অর্থাৎ মূসা(আঃ) এবং ইহুদিটির শত্রু মিশরবাসীটি। মিশরবাসীটি পূর্বের সম্পূর্ণ ঘটনাটি অবগত ছিল। তখন সে বলল, গতকাল তুমি যেভাবে এক ব্যক্তিকে হত্যা করেছিলে, সে রকম আমাকেও কি হত্যা করতে চাও? তুমি তো একজন স্বেচ্ছাচারী ছাড়া আর কিছু নও। আর তুমি সর্বদা ন্যায়ের ও শামিতর কথা বল। যদি তুমি সত্যবাদী হও তবে পৃথিবীতে শামিত স্থাপন করবে। মিশরবাসীকে হত্যার গুজব চর্তুদ্দিকে রটনা হয়েছিল যা শেষ পর্যন্ত রাজপ্রাসাদেও পৌছে যায়। সেখানে ফেরাউনের সভাসদেশ্যবর্গের সভাতে মূসার জন্য মৃত্যুদন্ডের আদেশ ধার্য করা হয়। মূসা উপলব্ধি করতে পারলেন যে, রাজপ্রাসাদ বা নগরী এমনকি ফেরাউনের রাজত্বের সীমানার মধ্যে তাঁর জীবন নিরাপদ নয়। সুতরাং তিনি স্বেচ্ছায় নির্বাসনের মনস্ত করলেন। কিন্তু কোথায় যাবেন জানেন না। প্রচন্ড মানসিক উদ্বেগ ও উত্তেজনা তাঁকে অস্থির করে তোলে। তিনি একান্তভাবে সেই পরম করুণাময়ের নিকট প্রার্থনা করেন, যার ফলে তিনি শামিত লাভ করেন, এবং উদ্বেগ থেকে মুক্ত হন। অতঃপর তিনি মাদইয়ান দিকে যাত্রা শুরু করেন এবং যাত্রার পূর্বে আল্লাহ্‌র নিকট অনুগ্রহ প্রার্থনা করেন। তফসীরকারগণ বর্ণনা করেন, এই সফরে মূসা -এর সাথে খাদ্য ছিল বৃক্ষপত্র। হযরত ইবনে-আব্বাস বলেন, এটা ছিল মূসা -এর সর্বপ্রথম পরীক্ষা। তাঁর পরীক্ষাসমহের বিবরণ কোরআনের ২০ নম্বর সূরা আত ত্বোয়া-হা -তে বর্ণিত হয়েছে।

সঠিক অনুচ্ছেদ শিরোনাম কোনটি?
titleA. মিশর ত্যাগ
titleB. পঞ্চম দোয়া
titleC. চতুর্থ দোয়া
titleD. শিশু মূসা
উত্তর: titleA
প্রতিষ্ঠার প্রথম থেকেই, ইন্টেল তাদের আলাদা করতে সক্ষম হয় তাদের সেমিকন্ডাক্টর তৈরীর ক্ষমতা দিয়ে। এদের প্রাথমিক পণ্য ছিল স্ট্যাটিক র‍্যানডম একসেস মেমোরি চিপ। ১৯৭০ দশকে ইন্টেলের ব্যবসা বেড়ে যায় যখন তারা তাদের উৎপাদন এবং প্রসারন করতে সক্ষম হয়। তারা আরো বেশি করে নানা পণ্য তৈরী করতে শুরু করে, এখনও তারা বিভিন্ন মেমোরি যন্ত্রাংশে রাজত্ব করছে। ১৯৭১ সালে যখন ইন্টেল তাদের প্রথম বাণিজ্যিক প্রসেসর তৈরী করে এবং প্রথমদিকের মাইক্রোকম্পিউটারগুলোর একটি তৈরী করে ১৯৭২ সালে কিন্তু তখনও ১৯৮০ দশকের শুরুর দিকে এটি শুধু ডাইনামিক র‍্যানডম একসেস মেমোরি চিপ বানাত। ১৯৮৩ সালের দিকে জাপানি উৎপাদকরা সেমিকন্ডাক্টর তৈরী করতে শুরু করে এতে প্রতিযোগিতা বেড়ে যায়। এতে করে ইন্টেলের আয় কমতে থাকে এবং তখনকার পারসোনাল কম্পিউটারে (আইবিএম পারসোনাল কম্পিউটার) সাফল্যে সিইও গ্রুভ কোম্পানির দৃষ্টি নিবদ্ধ করেন মাইক্রোপ্রসেসরে। তাদের ব্যবসায়িক মৌলিক দিকও পরিবর্তন করেন।

১৯৮০ দশকের শেষের দিকে তার এই সিদ্ধান্ত সফল প্রমাণিত হয়। মাইক্রোপ্রসেসর সরবরাহকারী হিসেবে তাদের প্রতিষ্ঠান তখন সৌভাগ্যের অধিকারী হয় পারসোনাল কম্পিউটার বাজারে এবং ১০ বছর জুড়ে পিসি শিল্পে তারা নজিরবিহিন আয় এবং হার্ডওয়্যার সরবরাহ করে। ১৯৯১ সালে তাদের শুরু করা "ইন্টেল ইনসাইড" বাজারজাতকরন প্রোগ্রাম তাদের ভোক্তাদের বিশ্বস্ত এবং সংযুক্ত করে সাফল্য ত্বরান্বিত করে। এতে করে তাদের তৈরী করা পেন্টিয়াম প্রসেসর ঘরে ঘরে পৌছায়।

ইন্টেলের পুরনো বছরগুলোর কার্যক্রম একটি ডকুমেন্টারী ফিল্মে দেখা যাবে নাম "সামথিং ভেনচারড"।

সঠিক অনুচ্ছেদ শিরোনাম কোনটি?
titleA. ইউনাইটেড স্টেটস
titleB. প্রথমদিকের ইতিহাস
titleC. ৩৮৬ মাইক্রোপ্রসেসর
titleD. ইউরোপিয়ান ইউনিয়ন
উত্তর: titleB
১৯৭৮ সালের ১৯ এপ্রিল নিহত পিডিপিএ নেতা মীর আকবর খাইবারের শেষকৃত্যে কয়েক হাজার জনতা জড়ো হয়। ব্যাপক প্রতিবাদের মুখর অবস্থার কারণে দাউদ খান পিডিপিএ নেতাদের গ্রেপ্তারের আদেশ দেন। তবে এতে তিনি দীর্ঘ সময় নিয়েছিলেন। গ্রেপ্তারের জন্য এক সপ্তাহ সময় লেগে গিয়েছিল। নূর মুহাম্মদ তারাকি ও বাবরাক কারমাল সোভিয়েত ইউনিয়নে পালিয়ে যান এবং হাফিজউল্লাহ আমিন গৃহবন্দী হন। পিডিপিএর দলিল অনুসারে গৃহবন্দী অবস্থায় আমিন অভ্যুত্থানের নির্দেশ দিয়েছিলেন। এরপর ২৭ এপ্রিল সংঘটিত সাওর বিপ্লবে দাউদ খান ক্ষমতাচ্যুত হন।

সঠিক অনুচ্ছেদ শিরোনাম কোনটি?
titleA. অভ্যুত্থান
titleB. প্রধানমন্ত্রী
titleC. ব্যক্তিগত জীবন
titleD. রাষ্ট্রপতি
উত্তর: titleA
পরম্পরাগত আফ্রিকান ধর্মগুলো পরকাল সম্পর্কে বিচিত্ররকম বিশ্বাস ধারণ করে। হাজদাদের মত শিকারী-সঞ্চয়কারী সমাজের মধ্যে পরকাল সম্পর্কিত কোন বিশেষ বিশ্বাস নেই। তাদের বিশ্বাস অনুযায়ী ব্যক্তির মৃত্যুর অর্থ হল সম্পূর্ণভাবে জীবনের শেষ। ইয়মবে, বেং, ইয়রুবা এবং এওয়ে সংস্কৃতি সহ সমগ্র সাব-সাহারান আফ্রিকাতেই পূর্বপুরুষ আচার প্রত্যক্ষ করা যায়। এই পূর্বপুরুষ আচার হল একটি বিশ্বাস যেখানে মৃতব্যক্তি পুনরায় জীবিতাবস্থায় তাদের পরিবারে ফিরে আসে। এই পুনর্জন্মে নতুন ব্যক্তি তার পূর্বপুরুষের প্রধান বৈশিষ্ট্যগুলো লাভ করে কিন্তু তার আত্মা লাভ করে না। এক্ষেত্রে প্রতিটি আত্মাই আলাদা এবং একেকটি জন্ম একেকটি নতুন আত্মার প্রকাশ। ইউরোবা, ডোগোন এবং লাডোগাদের পরকালের ধারণাগুলোর সাথে আব্রাহামিক ধর্মগুলোর মিল রয়েছে। কিন্তু বেশিরভাগ আফ্রিকান সমাজেই একটা সাধারণ চিত্র দেখা যায়, সেটা হল তাদের পরকালে স্বর্গ ও নরকের পরিষ্কার ধারণার অনুপস্থিতি। কিন্তু মৃত্যুর পর ঈশ্বর কর্তৃক আত্মার বিচারের ধারণা তাদের মধ্যে পাওয়া যায়। মেন্ডে এর মত কিছু সমাজে অনেকগুলো বিশ্বাসের একত্রে উপস্থিতি দেখা যায়। মেন্ডেরা বিশ্বাস করে যে ব্যক্তি দুইবার মৃত্যু হয়। একবার মৃত্যু ঘটে মেন্ডেদের গোপন সমাজে যোগদানের পূর্বে যা জীববিজ্ঞানগত মৃত্যু নয়, আর দ্বিতীয়বারের মৃত্যুটি হল জীববিজ্ঞানগত মৃত্যু যখন ব্যক্তি আসলেই মারা যায়। দ্বিতীয় মৃত্যুর মধ্য দিয়ে ব্যক্তি পূর্বপুরুষ হয়ে যায়। মেন্ডেরা এও বিশ্বাস করে যে ঈশ্বর কর্তৃক তাদের সৃষ্টির পর তারা পরপর দশটি জীবন যাপন করেছিল আর এই প্রত্যেকটি জীবনই একেকটি ক্রম অবরোহী জগতে। এদের একটি মিশ্র-সাংস্কৃতিক ধারণা হল পূর্বপুরুষগণ জীবিতদের জগতেরই একটি অংশ এবং জীবিতদের সাথে তাদের একটি সম্পর্কও থাকে।

সঠিক অনুচ্ছেদ শিরোনাম কোনটি?
titleA. পরম্পরাগত আফ্রিকান ধর্ম
titleB. শিখ ধর্ম
titleC. অন্যান্য
titleD. উইক্কা
উত্তর: titleA
বাাংলার প্রথম আধুনিক ব্যাংক ছিল 'হিন্দুস্থান ব্যাংক', যা ১৭৭০ সালে কলকাতায় প্রতিষ্ঠিত হয়। ১৮৩২ খ্রিষ্টাব্দে বিলুপ্ত হওয়া পর্যন্ত এটি বাণিজ্যিক প্রতিষ্ঠান 'মেসার্স আলেক্সান্ডার এন্ড কোম্পানি' এর একটি শাখা হিসেবে পরিচালিত হয়েছিলো। ব্যাংকটির কার্যক্রম কলকাতা এবং এর আশে পাশের কয়েকটি অঞ্চলে পরিচালিত হতো।

কলকাতা ভিত্তিক কিছু ব্যাংক ১৯' শতকের মাঝামাঝি পর্যন্ত এসেও নিজেদের অস্তিত্ব টিকিয়ে রাখতে পারে নি।এদের মধ্যে জেনারেল ব্যাংক অব বেঙ্গল অ্যান্ড বিহার (১৭৩৩-৭৫); বেঙ্গল ব্যাংক (১৭৮৪-৯১); (পরবর্তী ব্যাংক অব বেঙলের সাথে কোনো সম্পর্ক নেই);  জেনারেল ব্যাংক (পরবর্তীতে জেনারেল ব্যাংক অফ ইন্ডিয়া) (১৭৮৬-৯১); বাণিজ্যিক ব্যাংক (১৮১৯-৩৩);  কলকাতা ব্যাংক (১৮২৪-২৯);  ইউনিয়ন ব্যাংক (১৮২৯-৪৮);  সরকারি সঞ্চয় ব্যাংক (১৮৩৩-অজানা); এবং মির্জাপুর ব্যাংক (১৮৩৫-৩৭) উল্লেখযোগ্য।

১৮০৬ সালে প্রতিষ্ঠিত কলকাতা ব্যাংক অনেক প্রাচীন হলেও কিছু ক্ষেত্রে এখনো এর অস্তিত্ব লক্ষ্য করা যায়। ব্যাংকটির নাম পরিবর্তন করে ১৮০৯ সালে ব্যাংক অব বেঙ্গল রাখা হয় এবং 'ইম্পেরিয়াল ব্যাংক অব ইন্ডিয়া'র সাথে ১৯২১ সালে একত্রিত করা হয়, পরবর্তীতে ১৯৫৫ সালে স্টেট ব্যাংক অব ইন্ডিয়ায় রুপান্তর করা হয়।

ঢাকায় প্রথম আধুনিক ব্যাংক সদর দপ্তর ছিল ঢাকা ব্যাংকের;যা ১৮৪৬ সালে প্রতিষ্ঠিত হয়। এটি খুব সীমিতভাবে ব্যবসায়িক কাজে ব্যাবহৃত হত এবং এতে কোনো কাগজের নোটের প্রচলন ছিল না। ১৮৬২ সালে 'ব্যাংক অব বেঙ্গল' ব্যাংকটির মালিকানা কিনে নেয়। পরবর্তীতে 'ব্যাংক অব বেঙ্গল' ১৮৭৩ সালে সিরাজগঞ্জ ও চট্টগ্রামে এবং ১৯০০ সালে চাঁদপুরে নিজেদের শাখা চালু করে। ১৯৪৭ সালে দেশভাগের সময় ঢাকা, চট্টগ্রাম, চাঁদপুর, ময়মনসিংহ, রংপুর ও নারায়ণগঞ্জ মিলে পূর্ব বাংলায় এর ছয়টি শাখা চালু ছিল।

দেশ বিভাজনের ফলে নিবন্ধিত ব্যাংকগুলো তাদের শাখা ভারতে স্থানান্তর করে নতুবা কোনো ব্যাংক আবার পূর্ব বাংলায় তাদের কার্যক্রম বন্ধ করে দেয়। যার ফলশ্রুতিতে ১৯৫১ সালে এসে সমগ্র পূর্ব পাকিস্তানে অবশিষ্ট থাকে মাত্র ৬৯ টি শাখা।

১৯৫৯ সালে ইস্টার্ন মার্কেন্টাইল ব্যাংক লিমিটেড প্রতিষ্ঠিত হয় এবং স্বাধীনতার আগে ১০৬ টি শাখা চালু করে। এরই ধারাবাহিকতায় ১৯৬৫ সালে ইস্টার্ন ব্যাংকিং কর্পোরেশন প্রতিষ্ঠিত হয়;শীঘ্রই মুক্তিযুদ্ধের আগে এর শাখা ৬০'টিতে পৌঁছায়। তৎকালীন সময়ে পশ্চিম পাকিস্তানের আর্থিক প্রতিষ্ঠানে ঋণ দেওয়ার ক্ষেত্রে সীমাবদ্ধতা ছিল বিধায় স্থানীয় উদ্যোক্তাদের ঋণ সুবিধা দেওয়ার লক্ষ্যে কয়েকজন সফল ব্যাবসায়ী মিলে ব্যাংক দুটি প্রতিষ্ঠা করেন।

সঠিক অনুচ্ছেদ শিরোনাম কোনটি?
titleA. আরো দেখুন
titleB. বাংলাদেশে ইসলামি ব্যাংকিং
titleC. স্বাধীনতার পরে
titleD. স্বাধীনতার পূর্বে
উত্তর: titleD
১৭ বছরে বয়সী রোনাল্ডোকে ’৯৪ সালের বিশ্বকাপ ফুটবলে একটি খেলায়ও অংশ নিতে হয়নি। এর পর রোনাল্ডো পিএসভি আইণ্ডহোভেনে যোগদান করেন। ব্রাজিলীয় তারকা ফুটবলার রোমারিও’র পরামর্শে ইউরোপের ক্যারিয়ার গড়তেই মূলতঃ তিনি পিএসভি-তে যোগ দেন। ১৯৮৮-১৯৯৩ সাল পর্যন্ত রোমারিও দলটিতে স্ট্রাইকার হিসেবে ছিলেন। রোনাল্দো ১ম মৌসুমে হল্যান্ডে লীগ পর্যায়ে ৩০ গোল করেন। ২য় মৌসুমে হাঁটুর আঘাতে জর্জরিত হলে বেশীরভাগ সময়ই দলের বাইরে ছিলেন। কিন্তু তিনি প্রতিটি খেলাতেই গড়ে একটির মতো গোল করেন অর্থাত ১৩ খেলায় ১২ বার বিপক্ষের গোলপোস্টে বল ঢোকান। পিএসভি’তে থাকাকালীন ১৯৯৫ সালে এরিডিভাইস সর্বোচ্চ গোলদাতা হন এবং ১৯৯৬ সালে দলকে ডাচ কাপ জেতান।

সঠিক অনুচ্ছেদ শিরোনাম কোনটি?
titleA. ক্যারিয়ার পরিসংখ্যান
titleB. ২০০২-২০০৭: রিয়েল মাদ্রিদ
titleC. ১৯৯৪-১৯৯৬: পিএসভি আইণ্ডহোভেন
titleD. ২০০৯-২০১১: করিন্থিয়াস
উত্তর: titleC
দুই বছরের বিরতির পর, তার পরবর্তী অ্যালবাম, "ইনিক কাদবিবিন", ২০০৪ এর গ্রীষ্মে মুক্তি পায়। এই অ্যালবাম এ দুটি একক সঙ্গিত ছিল: ""ইনিক কাদ্দাবিন"" এবং "বি'ইনেক"। "বাই'ইনেক" ভিডিওটি নাদিন ল্যাবাকি পরিচালনা করেছিলেন এবং এতে নাওয়াল কে একটি কল্পিত মঞ্চে তার ভক্তদের মধ্যে নাচতে ও গাইতে দেখা গিয়েছিল। ভিডিও এবং গানটি ব্যাপকভাবে জনপ্রিয় হয়ে উঠেছিল যা নাওয়াল কে ভক্ত ও মিডিয়ার দেওয়া "সোনালী তারকা"র ধারাবাহিক সাফল্যের প্রমাণ। সেই অ্যালবামটি প্রচারের পরে অবিলম্বে, 24 নভেম্বর 2005 তারিখে ইএমআই মিউজিক ডিস্ট্রিবিউশন লেবেল এর মাধ্যমে তার সর্বকালীন হিটগুলির সংকলন অ্যালবামটি আন্তর্জাতিকভাবে প্রকাশের সময় তার পরবর্তী প্রকল্প "ইয়ামা আলাউ" এর কাজ শুরু করেন।

পেপসির সাথে তার ৫ বছর মেয়াদি চুক্তির শেষ টা স্মরনীয় করে রাখতে ২০০৫ এর আগস্টে তার আসন্ন এ্যালবাম "রঊহি ইয়া রউহি"র প্রথম একক গান প্রকাশ করেন।এই গাবের মিউজিক ভিডিওতেই তিনি শেষ বারের মত পেপসির জন্য বিজ্ঞাপন করেন।

"ইয়ামা" আলাউ থেকে মুক্তিপ্রাপ্ত পরবর্তী একক "শো আখবারক" ফেব্রুয়ারি 2006 সালে প্রকাশ পেয়েছিল যা ছিল যা লেবাননে একটি বড় রকম হিট। সমগ্র মধ্য-প্রাচ্য জুড়ে ইয়ামা আলাউ এর মুক্তির কথা ছিল ১৭ জুলাই,২০০৬ সালে, তবে লেবাননের উপর ইসরায়েলি হামলার কারণে তার মুক্তি স্থগিত করা হয়েছিল।এরপরে ২৬ জুলাই ২০০৬ এ মিশর ও সৌদি আরবে মুক্তি পেয়েছিল। পরবর্তী সপ্তাহগুলিতে, অ্যালবামটি মধ্য প্রাচ্যের প্রায় অন্যান্য দেশে সহজলভ্য করা হয়েছিল এবং অবশেষে যুদ্ধ শেষ হয়ে গেলে ১৪ সেপ্টেম্বর ২০০৬ এ লেবাননে মুক্তি পেয়েছিল।

সঠিক অনুচ্ছেদ শিরোনাম কোনটি?
titleA. এলজি
titleB. পুরস্কার
titleC. ২০০৪-২০০৬: "ইনিক কাদ্দাবিন" ও "ইয়ামা আলু" এর নতুন সাফল্য
titleD. ডিসকোগ্রাফি
উত্তর: titleC